****

**REPUBLIKA HRVATSKA**

**ŽUPANIJSKO IZBORNO POVJERENSTVO**

**ZAGREBAČKE ŽUPANIJE**

**KLASA: 013-03/13-01/11**

**URBROJ: 238/1-01-13-45**

**ZAGREB, 26. travnja 2013.**

Na temelju članka 43. stavka 2. i članka 41., stavak 1. i 4. Zakona o lokalnim izborima (“Narodne novine”, broj 144/12, dalje: Zakon) Županijsko izborno povjerenstvo ZAGREBAČKE ŽUPANIJE, 26. travnja 2013. donosi

**O D L U K U**

**O IMENOVANJU PROŠIRENOG SASTAVA OPĆINSKOG/GRADSKOG IZBORNOG POVJERENSTVA**

**OPĆINE DUBRAVICA**

1. U prošireni sastav općinskog/gradskog izbornog povjerenstva imenuju se:

za članove:

1. Iz većinske političke stranke, odnosno političkih stranaka
	1. **FILIP LACIĆ**,predstavnik Hrvatske demokratske zajednice – HDZ
	2. **DRAGO ŠOŠTAREC,** predstavnik Hrvatske demokratske zajednice – HDZ
	3. **FRANJO HORVAT,** predstavnik Hrvatske seljačke stranke - HSS
2. Iz oporbenih političkih stranaka
	1. **DRAGICA KURUC,** predstavnica Socijaldemokratske partije Hrvatske – SDP
	2. **DAMIR KURUC,** predstavnik Socijaldemokratske partije Hrvatske – SDP
	3. **ANKICA KOŽINA** predstavnica Hrvatske seljačke stranke - HSS
3. Općinsko/gradsko izborno povjerenstvo na temelju članaka 43. stavak 3. i 53. Zakona:
* imenuje i raspušta biračke odbore na svom području,
* izravno brine o zakonitoj pripremi i provedbi izbora za članove općinskog, odnosno gradskog vijeća, kao i za izbor općinskog načelnika, odnosno gradonačelnika i njihovih zamjenika,
* obavlja sve tehničke pripreme za obavljanje izbora na svom području,
* ovjerava očitovanja kandidata o prihvaćanju kandidature za članove općinskog, odnosno gradskog vijeća i kandidata za općinskog načelnika, odnosno gradonačelnika i njihovih zamjenika,
* na temelju pravovaljanih prijedloga objavljuje kandidacijske liste, sastavlja i objavljuje zbirnu listu svih kandidacijskih lista za izbor članova općinskog, odnosno gradskog vijeća te objavljuje zbirnu listu kandidatura za izbor općinskog načelnika, odnosno gradonačelnika i njihovih zamjenika,
* određuje biračka mjesta na svom području,
* nadzire rad biračkih odbora na biračkim mjestima,
* nadzire pravilnost izborne promidžbe za općinske, odnosno gradske izbore u skladu s ovim Zakonom,
* prikuplja i zbraja rezultate glasovanja za članove županijske skupštine i župana i njegovih zamjenika na biračkim mjestima na svom području i dostavlja ih županijskom izbornom povjerenstvu zajedno sa zapisnikom o svom radu, u roku od 24 sata od zatvaranja biračkih mjesta,
* prikuplja i zbraja rezultate glasovanja na svom području za izbor članova općinskog, odnosno gradskog vijeća te općinskog načelnika, odnosno gradonačelnika i njihovih zamjenika,
* objavljuje rezultate izbora za članove općinskog, odnosno gradskog vijeća, te za općinskog načelnika, odnosno gradonačelnika i njihovih zamjenika,
* utvrđuje je li osigurana odgovarajuća zastupljenost predstavnika nacionalnih manjina u predstavničkom i izvršnom tijelu grada, odnosno općine,
* prikuplja rezultate izbora po biračkim mjestima na svojem području i dostavlja ih županijskom izbornom povjerenstvu radi objave na internetskim stranicama županije,
* određuje članove stručnog tima za obavljanje administrativnih i tehničkih poslova, kao i visinu naknade članova stručnog tima prema kriterijima vrednovanja rada,
* obavlja poslove vezane uz financiranje izborne promidžbe propisane posebnim zakonom i obvezatnim uputama Državnog izbornog povjerenstva,
* obavlja i druge poslove određene ovim Zakonom
1. Svi članovi proširenog sastava općinskog/gradskog izbornog povjerenstava imaju jednaka prava i dužnosti kao i članovi stalnog sastava općinskog/gradskog utvrđena zakonom (članak 41., stavak 8 Zakona)

O b r a z l o ž e n j e

Odredbom članka 41. Zakona propisano je da prošireni sastav izbornog povjerenstva čine tri predstavnika većinske političke stranke, odnosno političkih stranaka i tri dogovorno predložena predstavnika oporbenih političkih stranaka, a određuju se u roku od 8 dana od dana stupanja na snagu Odluke o raspisivanju izbora. Odnos ukupnog boja članova proširenog sastava unutar grupacije stranaka određuje se sukladno omjeru u kojem pojedina stranka sudjeluje u općinskom, odnosno gradskom vijeću, županijskoj skupštini, odnosno Gradskoj skupštini Grada Zagreba.

Slijedno navedenog, Županijsko izborno povjerenstvo Zagrebačke županije imenovalo je prošireni sastav općinsko/gradskog izbornog povjerenstva kao u točki 1. ove Odluke.

|  |  |
| --- | --- |
|  | **PREDSJEDNIK** |
| **PERICA ROSANDIĆ, v.r.** |